Source: https://tampere.cloudnc.fi/fi-FI/Toimielimet/Yhdyskuntalautakunta/Kokous_2362020/Niemenrannan_asemakaavaalueen_8496_katus(145804)
Timestamp: 2020-07-12 13:45:27+00:00

Document:
Niemenrannan asemakaava-alueen 8496 katusuunnitelmat | Tampere esityslistat ja pöytäkirjat
Niemenrannan asemakaava-alueen 8496 katusuunnitelmat
Yhdyskuntalautakunta, kokous 23.6.2020
§ 176 Niemenrannan asemakaava-alueen 8496 katusuunnitelmat
TRE:3400/10.03.02/2018
Suvialankaaren katusuunnitelma nro 1/20289, Niemenrannan puistokadun katusuunnitelma nro 1/20285, Reuharinviitan katusuunnitelma nro 1/20286, Ahlströmin partaan katusuunnitelma nro 1/20290 ja Sahankallionkujan katusuunnitelma nro 1/20288, Niemenrannan kaupunginosassa
Lielahdenkadun ja Näsijärven väliselle alueelle sijoittuvan uuden Niemenrannan asuinalueen kolmatta vaihetta koskien on laadittu asemakaava nro 8496. Ko. asemakaavassa on osoitettu alueita mm. asuinrakentamista ja yksityisten palvelujen rakentamista sekä yleisten alueiden rakentamista varten. Kaava-alue sijoittuu Niemenrannan toisen kaavavaiheen itäpuolelle nykyisin lähinnä metsätaloutta sekä virkistyskäyttöä palveleville alueille. Uudisrakennusalueen suuren koon vuoksi alueen toteuttaminen vaiheistetaan ja rakennustyöt ajoittuvat useammalle vuodelle. Kolmannen vaiheen rakentaminen käynnistyi vuonna 2019 toteuttamalla ensimmäiseksi Raamikatu. Rakennustyöt keskittyvät tällä hetkellä kaava-alueen keskiosaan ja seuraavaksi toteutusvuorossa ovat Niemenrannan puistokatu sekä Suvialankaari.
Kaava-alueen kaduista on laadittu katusuunnitelmat, joissa on esitetty mm. väylien tuleva sijainti, korkeusasema, sekä pintavesien kuivatus. Katusuunnitelman mukaan Niemenrannan puistokatu toimii uuden asuinalueen sisäistä liikennettä palvelevana katuyhteytenä ja katu on luonteeltaan kokoojakatuja. Kokoojakadun luonteeseen liittyen Niemenrannan puistokadun kumpaankin reunaan rakennetaan ajoradasta välikaistoilla erotetut kevyen liikenteen väylät. Suunnitelman mukaan ajoradan leveys on 6,50 metriä ja erillisten jalankulku- ja pyöräilyväylien kokonaisleveys 4,15 metriä. Jalankäytävät ja pyörätiet erotetaan toisistaan 0,28 metrin levyisellä erotuskaistalla ja osa pyöräilyväylistä toteutetaan yksisuuntaisina pyöräteinä.
Kaava-alueen muut kadut toimivat myös asuinalueen sisäistä liikennettä palvelevina katuyhteyksinä, mutta kadut ovat luonteeltaan kokoojakaduista haarautuvia päättyviä asuntokatuja. Suvialankaaren ajoradan leveys on 6,50 metriä ja sen molemmilla reunoilla on ajoradasta reunakivellä erotetut 2,50 metrin levyiset jalkakäytävät. Ahlströmin parras ja Sahankalliokuja ovat vastaavasti pihakatumaisia asuntokatuja ja näillä kaduilla ajoradan leveys on 4,00 – 5,00 metriä. Pihakatumaiseen luonteeseen liittyen ajoradasta reunakivin erotettujen jalkakäytävien ja piennaralueiden sekä ajoradan välillä ei ole korkeustasoeroa.
Kaava-alueella on myös Reuharinviitan ja Tukkivahdinterassin katuaukiot sekä erillisiä puistokäytäviä. Katuaukiot toteutetaan kivettyinä lukuun ottamatta niiden yhteydessä oleva erillisiä jalankulku- ja pyöräilyväyliä, jotka toteutetaan asfaltoituina. Erillisten puistokäytävien leveys vaihtelee 2,00 metristä 4,00 metriin väylästä riippuen ja pelkästään jalankululle tarkoitetut väylät ovat yhdistettyjä kevyen liikenteen väyliä kapeampia.
Niemenrannan kolmannen asemakaava-alueen kadut mukailevat pääsääntöisesti alueen nykyisiä maanpinnanmuotoja, mutta katujen sovittamiseksi paremmin tulevaan maankäyttöön, sekä muuhun liikenneverkkoon joudutaan maanpinnan korkeustasoja tietyillä kohdin muuttamaan oleellisesti.
Niemenrannan uudisrakennusalueella hulevesien käsittelyyn kiinnitetään erityistä huomiota, koska alueen käyttötarkoituksen muutoksesta huolimatta valuma-alueiden vesitasapaino ei saisi oleellisesti muuttua. Suunnittelutyön edetessä Niemenrannan puistokatu valittiin hulevesien hallinnan osalta kokeilukohteeksi, jossa hulevesiä pyritään viivyttämään katurakenteessa sekä hyödyntämään normaalia tehokkaammin katupuiden kastelemisessa. Erikoisratkaisujen tavoitteena on vähentää katualueilta kertyvien hulevesien virtaamia hulevesiviemärijärjestelmään ja näin vähentää Kiramonrantaan toteutettavan hulevesipainanteen kuormitusta. Uudenlaisen hulevesijärjestelmän toteuttaminen on edellyttänyt Niemenrannan puistokadun pinnan kallistuksien muuttamista, jotta hulevesiä saadaan ohjattua katupuille. Muilta osin katualueilla pintavesien kuivatus hoidetaan normaalitavoin hulevesiviemäröinnillä ja alueelta kertyvät sade- sekä sulamisvedet puretaan hulevesien viivyttämiseksi toteutettavaan hulevesialtaiseen.
Suvialankaaren, Niemenrannan puistokadun sekä Reuharinviitan rakentaminen sisältyvät Tampereen kaupungin kaupunkiympäristön palvelualueen vuoden 2020 vuosisuunnitelmaan ja Ahlströmin partaan sekä Sahankallionkujan rakennustyöt ajoittuvat vuodelle 2021.
Kustannukset jakaantuvat kohdekohtaisesti seuraavasti:
Suvialankaaren kustannusarvio on noin 415.000 euroa (130 euroa/m2).
Niemenrannan puistokadun kustannusarvio on noin 725.000 euroa (134 euroa/m2). Kustannusarvio ei sisällä kadun perustyövaiheiden kustannuksia kadun alkupään osalta, koska Niemenrannan puistokatu sisältyi osittain jo aiempaan Niemenrannan toisen vaiheen kaava-alueeseen ja katu on toteutettu jo perustyövaiheiden osalta Kehyskatuun saakka.
Reuharinviitan kustannusarvio on noin 130.000 euroa (149 euroa/m2).
Ahlströmin partaan kustannusarvio on noin 228.000 euroa (150 euroa/m2).
Sahankallionkujan kustannusarvio on noin 108.000 euroa (148 euroa/m2).
Katusuunnitelmaehdotukset ovat olleet julkisesti nähtävillä 12. – 26.6.2018. Katusuunnitelmaehdotuksia vastaan on tehty yksi muistutus.
Tampereen polkupyöräilijät ry:n muistutuksessa on esitetty mm. selkeämpiä ratkaisuja liikenteenohjauksen osalta yksi- ja kaksisuuntaisten pyöräteiden muutoskohtiin. Katusuunnitelmaehdotuksessa on useita kohtia, joissa erityisesti väylätyypin vaihtuminen linjaosuudella ei ole kovin selkeästi havaittavissa etenkään talvella ajoratamerkintöjen ollessa poissa näkyvistä. Muutoskohtien havaittavuuden parantamiseksi on esitetty käytettävän kielletty ajosuunta –liikennemerkkiä tällaisissa kohdissa. Lisäksi on esitetty, että Niemenrannan puistokadun liittymäalueelle toteutettaisiin pyörätien kaarrelevitys.
Tampereen polkupyöräilijät ry:n esittämien muutosehdotuksien mukaisesti suunnitelmia on muutettu liikenteenohjauksen tehostamiseksi lisäämällä kielletty ajosuunta -liikennemerkkejä pyöräteiden muutoskohtiin. Lisäksi suunnittelutyön aikana on julkaistu uutta ohjeistusta mm. kadun ylityskohdille toteutettavien suojatieratkaisujen osalta. Jalankulun sekä pyöräilyn ylityskohdat on suunnitelmissa muutettu uusimpien ohjeistuksien mukaisiksi. Lisäksi liikenteenohjausta on täydennetty uuden tieliikennelain sekä muiden uusimpien ohjeistuksien mukaisesti. Myös pyörätien kaarretta on levitetty Niemenrannan puistokadun ja Raamikadun liittymäalueella.
Suvialankaaren katusuunnitelma nro 1/20289, Niemenrannan puistokadun katusuunnitelma nro 1/20285, Reuharinviitan katusuunnitelma nro 1/20286, Ahlströmin partaan katusuunnitelma nro 1/20290 ja Sahankallionkujan katusuunnitelma nro 1/20288 hyväksytään kustannusarvioineen muistutuksesta huolimatta seuraavin muutoksin:
Alueen kevyen liikenteen väylän verkostoon on tehty pyöräilyn liikenneturvallisuutta sekä sujuvuutta edistäviä muutoksia.
Suvialankaaren, Niemenrannan puistokadun, Ahlströmin partaan sekä Sahankallionkujan ajoradan osalta kunnossapitoluokaksi määrätään 3. Niemenrannan puistokadun pyöräteiden, Reuharinviitan katuaukion ja aukiota ympäröivien pyöräteiden kunnossapitoluokaksi määrätään B.
Muistuttaja, Mikko Kielo, Pasi Palmu, Pasi Ruohomäki, Jyrki Lehtimäki, Juha Antila, Leena Tala
Liite Yla 23.6.2020 Niemenranta III Sijaintikartta.pdf (pdf, 750 kt)
Liite Yla 23.6.2020 Niemenranta III Katujärjestelypiirustus pohjoisosa.pdf (pdf, 2130 kt)
Liite Yla 23.6.2020 Niemenranta III Katujärjestelypiirustus eteläosa.pdf (pdf, 1797 kt)
Liite Yla 23.6.2020 Niemenrannan puistokatu Poikkileikkaukset 1 20285.pdf (pdf, 182 kt)
Liite Yla 23.6.2020 Niemenrannan puistokatu Poikkileikkaukset 2 20285.pdf (pdf, 127 kt)
Liite Yla 23.6.2020 Niemenrannan puistokatu Pituusleikkaus 20285.pdf (pdf, 109 kt)
Liite Yla 23.6.2020 Ahlströmin parras Leikkaukset 20290.pdf (pdf, 108 kt)
Liite Yla 23.6.2020 Sahankallionkuja Leikkaukset 20288.pdf (pdf, 97 kt)
Liite Yla 23.6.2020 Suvialankaari Leikkaukset 20289.pdf (pdf, 107 kt)
Liite Yla 23.6.2020 Muistutus Tampereen polkupyöräilijät ry.pdf (pdf, 1299 kt)
Kuuntele Liite Yla 23.6.2020 Niemenranta III Sijaintikartta.pdf
Kuuntele Liite Yla 23.6.2020 Niemenranta III Katujärjestelypiirustus pohjoisosa.pdf
Kuuntele Liite Yla 23.6.2020 Niemenranta III Katujärjestelypiirustus eteläosa.pdf
Kuuntele Liite Yla 23.6.2020 Niemenrannan puistokatu Poikkileikkaukset 1 20285.pdf
Kuuntele Liite Yla 23.6.2020 Niemenrannan puistokatu Poikkileikkaukset 2 20285.pdf
Kuuntele Liite Yla 23.6.2020 Niemenrannan puistokatu Pituusleikkaus 20285.pdf
Kuuntele Liite Yla 23.6.2020 Ahlströmin parras Leikkaukset 20290.pdf
Kuuntele Liite Yla 23.6.2020 Sahankallionkuja Leikkaukset 20288.pdf
Kuuntele Liite Yla 23.6.2020 Suvialankaari Leikkaukset 20289.pdf
Kuuntele Liite Yla 23.6.2020 Muistutus Tampereen polkupyöräilijät ry.pdf
Asianosaisen katsotaan saaneen päätöksestä tiedon, jollei muuta näytetä, 7 päivän kuluttua kirjeen lähettämisestä, 3 päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Yleistiedoksiannossa tiedoksisaannin katsotaan tapahtuneen seitsemäntenä päivänä ilmoituksen julkaisemisesta kaupungin verkkosivuilla. Jos ilmoitus julkaistaan kaupungin verkkosivujen lisäksi myös sanomalehdessä, katsotaan tiedoksiannon tapahtuneen kuitenkin seitsemäntenä päivänä ilmoituksen julkaisemisesta verkkosivuilla. Tiedoksisaantipäivää ei lueta määräaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa tehtävän toimittaa ensimmäisenä arkipäivänä sen jälkeen.
§ 157 Kokouksen laillisuus ja päätösvaltaisuus
§ 158 Pöytäkirjan tarkastus
§ 159 Läsnäolo- ja puheoikeuden myöntäminen
§ 160 Ajankohtaiset asiat
§ 161 Poikkeamishakemus rakennuspaikalle, joka muodostuu tiloista 837-704-1-1, 837-704-1-7 ja 837-704-1-144, Teiskon kirkkotie 113, käyttötarkoituksen muutos
§ 162 Suunnittelutarvehakemus tilalle Hautausmaa 837-704-1-7, Teiskon kirkkotie 114, kappeli-huoltorakennuksen rakentaminen
§ 163 Asemakaava nro 8603, Hervanta, pohjoisakselin täydennysrakentaminen
§ 164 Asemakaava, Vaiheasemakaava nro 8741, Hervanta, korttelit 7212, 7127, 7128 ja 7130, autopaikkamääräyksen muutos
§ 165 Asemakaava nro 8587, Lahdesjärvi, Västinginmäki, asemakaavan ja asemakaavamuutoksen laatiminen
§ 166 Asemakaava ja asemakaavamuutos nro 8717. Vuores, Isokuusi IV, Vuoreksen puistokatu ja sen itäpuoliset keskustakorttelit
§ 167 Asemakaava nro 8415, Tahmela, Varalankatu 36, Varalan urheiluopiston alueen kehittäminen
§ 168 Asemakaava nro 8749, VIII (Särkänniemi), Tikkutehtaanrinne 3, kaavamääräysten tarkistaminen
§ 169 Asemakaava nro 8704, Kaleva, Hippostalo, käyttötarkoituksen muutos ja rakennusoikeuden lisääminen
§ 170 Asemakaava nro 8780, XXVI (Jokipohja), Motarinkuja 2, rakennusoikeuden lisääminen
§ 171 Poikkeamishakemus tontille Ranta-Tampellan katu 2, Tampella, asuinkerrostalon ja pysäköintihallin osan rakentaminen
§ 172 Poikkeamishakemus tontille Pyynikintie 25, Pyynikki, rakennuksen laajentaminen
§ 173 Poikkeamishakemus tontille Mäyränmäenkatu 2, Vuores, päiväkodin laajentaminen
§ 174 Messukylänkadun yleissuunnitelma
§ 175 Soukkapuiston yleissuunnitelma
§ 177 Hatanpään asemakaava-alueen 8578 katusuunnitelmat, Hatanpää
§ 178 Oikaisuvaatimus koskien asemakaavan peruuttamista ja keskeyttämistä kohteessa Pohtosillankuja 10
§ 179 Venepaikkahinnaston päivitys ja tarkentaminen sekä toimivallan siirto hinnaston pieniin teknisiin muutoksiin
§ 180 Viranhaltijoiden päätösten otto-oikeus

References: § 176

§ 157

§ 158

§ 159

§ 160

§ 161

§ 162

§ 163

§ 164

§ 165

§ 166

§ 167

§ 168

§ 169

§ 170

§ 171

§ 172

§ 173

§ 174

§ 175

§ 177

§ 178

§ 179

§ 180